**ТЕХНИЧЕСКА СПЕЦИФИКАЦИЯ**

**1. Предмет на обществената поръчка**

Предметът на обществената поръчка включва застраховане на имуществото на БНБ, включващо дълготрайни материални активи (ДМА), материални запаси и моторни превозни средства по две обособени позиции за срок от 1 (една) година.

Предметът на обособена позиция № 1 обхваща предоставянето на услуги по застраховане на имущество, собственост на БНБ, включващо дълготрайни материални активи (ДМА) и материални запаси, подробно описани в:

1.1. „Застрахователна сума на ДМА и материални запаси в БНБ, Касови подразделения и почивните бази на БНБ към 28.02.2019 г. “ (Приложение № 1) и

1.2. „Информация за недвижимите имоти на БНБ към 28.02.2019 г.“ (Приложение № 2).

**2. Минимални изисквания за покрити застрахователни рискове**

2.1. Застрахователните услуги, предмет на обществената поръчка, следва да осигуряват покритие по минимум следните застрахователни рискове:

* Пожар;
* Мълния;
* Експлозия;
* Имплозия;
* Буря;
* Ураган;
* Наводнение;
* Свличане на земни пластове;
* Пороен дъжд;
* Градушка;
* Увреждане от тежест при естествено натрупване на сняг или лед;
* Земетресение;
* Удар от самолет или др. летателни апарати или падащи предмети от тях;
* Падане на дървета и клони;
* Спукване на водопроводни, канализационни, газопроводни, паропроводни инсталации и оставени отворени водопроводни кранове;
* Удар от превозно средство или животно;
* Злоумишлени действия на трети лица /вандализъм/;
* Разноски за разчистване на мястото, на което се е намирало унищоженото или повреденото имущество до размера на застрахователната сума за тези разноски;
* Тероризъм **–** срещу този риск се застраховат сгради, машини и съоръжения и стопански инвентар и други на БНБ, намиращи се в гр. София на следните адреси: пл. „Княз Александър I“ № 1, ул. “Московска“ № 7 и ул. „Михаил Тенев“ № 10 (Касов център на БНБ);
* Последици от гасене на пожар;
* Торнадо;
* Щети от замръзване;
* Увреждане от действие на подпочвени води;
* Щети от изтичане на вода и пара;
* Счупване на стъкла /за сградите/ и разноски за спасяване, предотвратяване, ограничаване и/или намаляване на повредата и/или щетата па застрахованото имущество, включително и щетите, нанесени от вода, химически вещества и др., използвани при гасене на пожар, от пушек, както и повреди от счупвания, причинени при спасяване, когато за прекратяването или ограничаването на застрахователното събитие се е наложило застрахованото имущество да бъде изцяло или отчасти повредено или унищожено;
* Други ненаименовани опасности, т.е. застраховката да е за всички рискове.

2.2. В случай, че участникът предлага допълнителни покрити рискове, извън посоените в т. 2.1. от настоящата Техническа спецификация, същите се посочват в т. 3 от Техническото му предложение.

**3. Други условия за изпълнение на поръчката:**

3.1. Избраният изпълнител (Застрахователят) се задължава да застрахова новопридобитото в срока на договора недвижимо имущество на възложителя при същите тарифни числа (тарифни ставки) и условия, предложени в офертата, за притежаваното към момента на сключване на договора имущество. Новопридобитото по време на действието на договора недвижимо имущество се застрахова от датата на придобиването му, като срокът на застраховане изтича в 24.00 часа на съответната дата, на която изтича едногодишният срок (365 дни) на договора за обществена поръчка.

3.2. Избраният изпълнител се задължава да издаде и да предостави на възложителя едногодишни застрахователни полици за всяко имущество поотделно от Приложение № 2 от документацията за участие в обществената поръчка, в деня на подписване на договора.

3.3. Избраният изпълнител се задължава да представи в деня на подписване на договора документ за презастраховане за риска „Тероризъм”, с който се застраховат сградите, машини и съоръжения и стопански инвентар и други на БНБ в гр. София, пл. „Княз Александър І” № 1, ул. „Московска” № 7 и Касов център на БНБ – ул. „Михаил Тенев” № 10.

3.4. Избраният изпълнител се задължава да издава застрахователно удостоверение, сертификат или друг писмен документ, удостоверяващ сключен застрахователен договор, когато това е предвидено в закон.

3.5. При определяне на обезщетенията за застраховка ,,Имущества”, не се прилага самоучастие на възложителя, както и подзастраховане.

3.6. В Техническото си предложение участникът следва да предложи още:

* срок за изплащания на обезщетения (в работни дни);
* бонус, изразен в процент от платената от възложителя застрахователна премия по чл. 5, ал. 1 от проекта на договор (без включен ДЗП), с оглед направения разчет на квотата на щетата, съгласно чл. 16, ал. 2 от договора;
* допълнителни бонуси за застраховка „Имущества“ (не е задължително предлагането на такива);

3.7. Участникът следва да приложи Общи/специални условия по съответната застраховка, като декларира, че при противоречие между Техническо предложение и условията в проекта на договор за възлагане на обществената поръчка с общите и други специални условия по застраховката, преимущество имат Техническото предложение и условията на договора.